
Наредба за изменение и допълнение на Наредба за определянето и администрирането на местните такси и цени на услуги на територията на Община Шумен

§ 1. В глава втора „Местни Такси“ се правят изменения и допълнения, като досегашният текст на Раздел I „Такса за битови отпадъци“ се отменя изцяло и вместо него се записва текст със следното съдържание:
ГЛАВА ВТОРА
МЕСТНИ ТАКСИ
РАЗДЕЛ I
Такса за битови отпадъци
Чл.15. (1) Таксата се заплаща за извършваните от общината услуги по чл. 62 от Закона за местните данъци и такси, както следва:
1. Събиране и транспортиране на битови отпадъци до съоръжения и инсталации
 за тяхното третиране
2. Третиране на битовите отпадъци в съоръжения и инсталации
3. Поддържане на чистотата на териториите за обществено ползване в 
населените места и селищните образувания на общината
(2) Размерът на таксата се определя за всяка услуга поотделно. 
(3) Количеството битови отпадъци е водеща основа при определяне на таксата за битови отпадъци.
(4) Общински съвет може да приеме основа или основи, различни от водещата, при условие, че съществуват обективни обстоятелства, възпрепятстващи прилагането на водещата основа.
Чл.16. (1) Услугите по чл. 15, ал. 1, за които се заплаща такса за битови отпадъци се извършват от общината на цялата територия на община Шумен, включително и в районите по Закон за устройство на териториите.
(2)  Границите на районите и видът на предоставените услуги по чл.15 в съответния район, както и честотата на събиране и транспортиране на битовите отпадъци се определят със заповед на кмета на общината и се обявяват публично до 31 октомври на предходната година.
Чл.17 (1) Размерът на таксата за единица основа се определя в евро за всяка календарна година и се приема с решението на общинския съвет за одобряване на план-сметката преди изтичането на срока по чл. 84, ал. 4 от Закона за публичните финанси  при спазване на принципа за понасяне на разходите от причинителя или притежателя на отпадъците.
(2)  Годишният размер на такса за битови отпадъци за задължено лице се определя като сума от годишните размери на частите от таксите за извършване услугите по чл. 15, съгласно решение на Общинския съвет въз основа на одобрена План - сметка за всяка услуга, включваща необходимите разходи съгласно Наредбата за реда за изготвяне и образеца на план-сметката за относимите разходи за извършване на дейностите по предоставяне на услугите, за които се заплаща такса за битови отпадъци, и за начина на изчисляване на размера на таксата при прилагане на основите, предвидени в Закона за местните данъци и такси.
Чл.18. (1)Таксата за битови отпадъци за услугите по чл.15 се заплаща от:
1. собственика на имот
2. при учредено вещно право на ползване – от ползвателя. 
3. при концесия данъчно задължен е концесионера, а при концесия за добив – от 
собственика, с изключение на случаите, при които в полза на концесионера е учредено вещно право на ползване върху поземления имот или съответна част от него.
4. собственик на сграда, построена върху държавен или общински урегулиран 
поземлен имот
5. лицето, на което е предоставен за управление имот държавна или общинска 
собственост
 (2) Когато върху недвижим имот, за който се дължи такса за битови отпадъци,  правото на собственост или ограниченото вещно право е притежание на няколко лица, те дължат такса за съответните части, които притежават. Всеки от собствениците на имота може да плати такса за битови отпадъци за целия имот за своя сметка или за сметка на останалите.
(3) За новопридобити имоти такса битови отпадъци се дължи от началото на месеца, следващ месеца на придобиване. 
(4) За новопостроените сгради или части от сгради се дължи от началото на месеца, следващ месеца, през който са завършени или е започнало използването им. 
(5) За сгради, подлежащи на събаряне, таксата се събира включително за месеца, през който е преустановено ползването им. 
(6) При промяна собствеността на имота, приобретателят дължи таксата от началото на месеца, следващ месеца, през който е настъпила промяната в собствеността до края на календарната година.
(7) Таксата по ал.6 не се дължи, ако е платена от предишния собственик за цялата календарна година.
(8) Таксата се администрира и събира от общинска администрация.
Чл.18а (1) Такса за битови отпадъци се заплаща на две равни вноските в следните срокове: до 30 юни и до 31 октомври на годината, за която се дължи.
(2) На предплатилите до 30 април дължимата такса за цялата година, се прави отстъпка от 5 на сто.
        (3) Общината уведомява задължените лица по чл. 64 от Закона за местните данъци и такси за дължимите от тях такси за съответния период – общо и по видове услуги по чл.15, както и за сроковете за плащането им и броя ползватели на услугата в имота. 
Чл.19. (1) Годишният размер на таксата за битови отпадъци за услугите по чл. 15 от настоящата наредба за задължените граждани и предприятия, притежаващи жилищни имоти се определя диференцирано според броя ползватели на услугата в имота, съгласно Глава трета, раздел V от Наредбата за реда за изготвяне и образеца на план-сметката за относимите разходи за извършване на дейностите по предоставяне на услугите, за които се заплаща такса за битови отпадъци, и за начина на изчисляване на размера на таксата при прилагане на основите, предвидени в Закона за местните данъци и такси 
(2) При определяне броя на ползвателите на услугата в имота на територията на общината се взема предвид броя на всички лица, които използват имота, а именно –  собственици и/или лица с учредено вещно право на ползване, и/или наематели, и/или лица с настоящ адрес в недвижимия имот, и/или обитатели по смисъла на §1, т.5 от допълнителните разпоредби на Закона за управление на етажната собственост, и/или лица, които пребивават в имота на друго основание, включително и лица, които имат постоянен адрес, но нямат настоящ адрес.
(3) За целите на изчисляването на такса за битови отпадъци се използват данните за:
1.  Лица с регистриран настоящ адрес в съответния имот, съгласно НБД „Население“ към 31 октомври на предходната година.
2. Декларираните от управителя или председателя на управителния съвет на етажната собственост към 31 октомври, брой ползватели по имоти в етажната собственост.
(4) Когато в имота няма лица с регистриран настоящ адрес, но имота се ползва, или когато действителния брой ползватели се различава от данните по ал. 3, собственикът или ползвателят в имота, следва да подаде декларация в общината за броя на действителните ползватели. 
(5) Декларацията по ал. 4 се подава по образец (Приложение 11) в срок до 31 октомври и има действие за следващата данъчна година.
(6) В случай, че няма подадена декларация или има установено несъответствие в декларираните данни, броят на ползвателите в недвижимият имот се въвежда служебно, по настоящ адрес съгласно НБД „Население“, ЛБД „Население“, на база актуални данни към 31 октомври. 
(7) При настъпване на промяна в обстоятелства през текущата година, които водят до промяна на броя на ползвателите на имот, собственикът или ползвателят подава декларация по образец (Приложение 11) в двумесечен срок от настъпването на промяната.
 (8) Годишният размер на таксата за битови отпадъци по чл. 15 с основа брой ползватели се определя в евро по формула от Методика за изчисляване на такса за битови отпадъци, съгласно Приложение № 13 от Наредбата и се разпределя към задължените лица в зависимост от притежаваните от тях идеални части. 
(9) Органът по приходите може да извършва проверки по реда на Данъчно-процесуалния кодекс. В случай, че бъде констатирано ползването на  имота от по-голям брой ползватели, такса за битови отпадъци се дължи в пълен размер за текущата година за всички ползватели на имота.
Чл.19а. (1) Годишният размер на таксата за битови отпадъци за услугите по чл. 15, 
т.1 и т.2 от настоящата наредба за задължените граждани и предприятия, притежаващи нежилищни имоти се определя диференцирано на база брой ползватели на услугата в имота, съгласно Глава трета, раздел V от Наредбата за реда за изготвяне и образеца на план-сметката за относимите разходи за извършване на дейностите по предоставяне на услугите, за които се заплаща такса за битови отпадъци, и за начина на изчисляване на размера на таксата при прилагане на основите, предвидени в Закона за местните данъци и такси.
(2) При определяне на броя на ползвателите на услугата в имота на територията 
на общината се вземат предвид всички лица, които обитават имота, а именно собственици на имота, и/или лица с учредено вещно право на ползване, и/или концесионери, и/или наематели, и/или лица, на които имотите са предоставени за управление, и/или заети и наети от предприятията лица, и/или лица, които пребивават в имота на друго основание. 
(3) За целите на изчисляването на такса за битови отпадъци собственикът на имота, 
концесионера или лице, на което е предоставен имота за управление следва да подаде декларация по образец (Приложение 12).
(4) Декларацията по ал.3 се подава в срок до 31 октомври и има действие за
следващата данъчна година.
(5) В случай, че няма подадена декларация или има установено несъответствие в 
декларираните данни, броя на ползвателите в недвижимият имот се въвежда служебно, съгласно данни от АПИС, НАП, НОИ и други системи и регистри, до които отдел „Местни данъци и такса за битови отпадъци“ има достъп, на база актуални данни към 31 октомври.
(6) Кметът на общината организира събирането и поддържането на информация 
за броя на ползвателите на услугите по чл. 62 от ЗМДТ в имотите на територията на общината, както и на друга информация.
(7) При настъпване на обстоятелства през текущата година, които водят до промяна 
на броя на ползвателите на имот, собственикът на имота, концесионера или лице, на което е предоставен имота за управление подава декларация по образец (Приложение 12) в двумесечен срок от настъпването на промяната.
 (8) Годишният размер на таксата за битови отпадъци за услугите по чл. 15, т. 3 от настоящата наредба за задължените граждани и предприятия, притежаващи нежилищни имоти се определя според разгънатата застроена площ и/или незастроената площ на недвижим имот, съгласно Глава трета, раздел VI от Наредбата за реда за изготвяне и образеца на план-сметката за относимите разходи за извършване на дейностите по предоставяне на услугите, за които се заплаща такса за битови отпадъци, и за начина на изчисляване на размера на таксата при прилагане на основите, предвидени в Закона за местните данъци и такси.
(9) За целите на изчисляването на таксата за битови отпадъци се използват данните за разгъната застроена и незастроена площ на съответния недвижим имот, съгласно подадени декларации по реда на ЗМДТ и постъпила по служебен път информация в отдел МДТБО към 31 октомври.
(10) В случай на установено несъответствие или промяна в разгърнатата застроена или незастроена площ, данъчно задълженото лице е длъжно  да подаде декларация по чл. 14 от ЗМДТ, в двумесечен срок от настъпване на промяната. Когато несъответствията са установени от орган по приходите, промените се отразяват служебно и не е необходимо подаване на декларация. 
(11) Годишният размер  на таксата за битови отпадъци по чл. 15 с основа брой ползватели за т. 1 и т. 2 и разгъната застроена и/или незастроена площ за т. 3, се определя в евро по формула по Методика за определяне на такса за битови отпадъци, съгласно Приложение № 13 от настоящата Наредба и се разпределя към задължените лица в зависимост от притежаваните от тях идеални части.
 (12) Органът по приходите може да извършва проверки по реда на Данъчно-процесуалния кодекс и настоящата наредба. В случай, че бъде констатирано ползването на  имота от по-голям брой ползватели или разминаване в декларираната разгъната застроена и незастроена площ, такса за битови отпадъци се дължи в пълен размер за текущата година.
Чл.20 (1) Не се събира такса за услугата по събиране и транспортиране на битови отпадъци до съоръжения и инсталации за тяхното третиране и  дейността по третиране на битовите отпадъци - част от услугата по дейност третиране на битови отпадъци в съоръжения и инсталации за имотите, които се намират извън границите и районите, съгласно издадена заповед на кмета на общината по чл.16 от Наредбата.
(2) Не се събира такса за услугата по събиране и транспортиране на битови 
отпадъци до съоръжения и инсталации за тяхното третиране и дейността по третиране на битовите отпадъци - част от услугата по дейност третиране на битови отпадъци в съоръжения и инсталации за имоти:
1. Които няма да се ползват през цялата година и това е декларирано от всички 
собственици и или ползватели на имота до 31 октомври на предходната година 
2. За придобитите през годината имоти, в случай, че няма да се ползват,
 декларацията се подава в двумесечен срок от датата на придобиването им
         (3) Декларацията се приема, но поражда последици само когато всички съсобственици или ползватели на имота са я подписали. 
(4) Не се събира такса за услугата по събиране и транспортиране на битови 
отпадъци до съоръжения и инсталации за тяхното третиране, когато задължените лица са сключили договор за обслужване с лица, получили регистрационен документ по Закона за управление на отпадъците до съответните съоръжения и инсталации, и са декларирали това обстоятелство до 31 октомври на предходната година в общината по местонахождение на имота. 
         (5) Органът по приходите може да извършва проверки по реда на Данъчно-процесуалния кодекс и настоящата наредба.  За установяване на факти и обстоятелства относно освобождаването от такса за битови отпадъци при условията на ал. 2 и ал. 4, кметът на общината може да осигури обмен на информация и данни с доставчици на обществени услуги на съответния имот. В случай, че бъде констатирано ползването на  имота, такса за битови отпадъци се дължи в пълен размер за текущата година за услугата по събиране и транспортиране на битови отпадъци до съоръжения и инсталации за тяхното третиране и дейността по третиране на битовите отпадъци - част от услугата по дейност третиране на битови отпадъци в съоръжения и инсталации.
        (6) Не се събира такса за поддържане чистотата на териториите за обществено ползване – когато услугата не се предоставя на територията на населеното място.
(7) Не се събира такса за третиране на битовите отпадъци в съоръжения и инсталации – когато няма такива. 
(8) Не се събира такса за битови отпадъци за услугите, предоставени на молитвени домове, храмове и манастири, в едно с поземлените имоти, върху които са построени, в които се извършва богослужебна дейност от законно регистрираните вероизповедания в страната.
 (9) Освобождаването по ал. 8 е при условие, че имотите не се ползват със стопанска цел, несвързана с пряката им дейност.
Чл.20а.  (1) Декларациите от настоящата наредба могат да се подадат:
1. Лично или чрез упълномощено лице в центъра за административно обслужване 
на община Шумен
2. По електронен път с КЕП.	

§ 2. В Глава  трета“ Цени на неуредени със закон услуги, оказвани или предоставяни от Общината на физически и юридически лица“ се добавя нов член със следното съдържание:
 „Чл.51а. (1) Общинският съвет приема цени на услугите за дейностите по поддържане на чистотата на преместваеми обекти. (Приложение № 14)
(2) Цените на услугите по ал.1 се заплащат за ден/месец от собствениците на преместваеми търговски обекти, независимо от вида на собствеността, върху която са поставени. Заплащането е еднократно за цялата година в срок до 30 април. 
(3)  Когато разрешението за преместваем обект е издадено през течение на годината, дължимата цена на услуга се внася преди получаване на издаденото решение.“

§ 3. В допълнителните разпоредби се допълва текст със следното съдържание:
6.Район – са определените територии/граници на територии със заповед на Кмета на общината, в които се извършва извозване на съдове за битови отпадъци по определен график
7.Предприятия – лица по смисъла на закона за счетоводството, а именно юридически лица – ООД, ЕООД, АД и др. Еднолични търговци, кооперации и всякакви други форми на организации, регистрирани и водещи счетоводство
8.Ползватели на услугата в имот - 
а) за граждани - собственици, и/или лица с учредено вещно право на ползване и/или наематели и/или лица с настоящ адрес в недвижимия имот, и/или обитатели по смисъла на Закона за управление на етажната собственост, и/или лица, които пребивават в имота на друго основание;
б) за предприятия - собственици, и/или лица с учредено вещно право на ползване, и/или концесионери, и/или наематели, и/или лица, на които имотите са предоставени за управление, и/или заети и наети от предприятията лица, и/или лица, които пребивават в имота на друго основание.
9.Обитатели -  физически или юридически лица, които не са собственици или ползватели на самостоятелни обекти в сграда в режим на етажна собственост, но пребивават в тях на друго правно основание. /общинско жилище, служебно жилище, предоставяне на безвъзмездно ползване, съдебно решение, трудово или служебно правоотношение/
10.Причинител на отпадъци - физическо или юридическо лице, при чиято дейност се образуват отпадъци (първичен причинител на отпадъците), или всеки, който осъществява предварителна обработка, смесване или други дейности, водещи до промяна на свойствата или състава на отпадъка.
11.Притежател на отпадъци - причинителят на отпадъци или физическото или юридическото лице, в чието владение се намират те.
12.Преместваем обект – е всеки обект съгласно чл.56, чл.56а и чл.57 от ЗУТ и Наредба за реда и условията за изграждане на временни открити обекти и поставяне на преместваеми съоръжения / павилиони, вендинг автомати, кафе машини, кабини, маси, навеси, стойки и други подобни съоръжения, предназначени и/или използвани за търговия и други обслужващи дейности./
§ 4.  В преходни и заключителни разпоредби се текста се изменя и допълва, като се създава нов параграф със следното съдържание:

